Sviciazis

Sviciazis (bltr. Свіцязь) – ežeras Baltarusijoje, 20 km į pietus nuo Naugarduko, Naugarduko ir Kareličių rajonų paribyje. Apvalus, iki 1,7 km skersmens. Baseino plotas – 14 km². Priklauso Molčiadės baseinui. 1970 m. ežeras ir apylinkės paskelbtos draustiniu. Ant ežero kranto, Valevkos kaime, įsikūrusi sanatorija. Adomas Mickevičius dažnai lankydavosi šiose apylinkėse. 1820–1821 m. parašyta baladė „Svitezis“, 1821 m. – „Svitezietė“ ir maždaug tuo pat metu – „Žuvytė“.